**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 23-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Իրավական ակտի անհրաժեշտությունը (նպատակը)**
	1. **Կարգավորման ենթակա հարաբերությունների ներկա վիճակը և առկա հիմնախնդիրները**

Մինչ օրս ՀՀ կառավարության 2006թ. նոյեմբերի 13-ին ընդունված N 1717-Ն որոշմամբ հաստատված սոցիալական խմբերին պատկանող Շահառուներին անվճար կամ արտոնյալ պայմաններով դեղերի հատկացումն իրականացվել է առողջության պահպանման առաջնային կազմակերպությունների միջոցով: Վերջիններիս կողմից դեղերը ձեռք են բերվել «Գնումների մասին» ՀՀ օրենքի պահանջներին համապատասխան: ՀՀ առողջապահության նախարարության կողմից իրականացված ուսումնասիրությունները ցույց են տվել, որ տարբեր կազմակերպություններում կատարված գնումների արդյունքում ձևավորված գները խիստ տարբերվող են և առկա չէ բյուջետային միջոցների տնտեսմանը ուղղված հստակ միտում: Խնդիրը պայմանավորված էր ինչպես տարբեր հաստատություններում գնումների բազային միավորի չգերազանցմամբ պայմանավորված ոչ մրցակցային գնումներով, այնպես էլ նախահաշվային գների որոշման միասնական մոտեցման բացակայությամբ:

* 1. **Առկա խնդիրների առաջարկվող լուծումները**

Առաջարկվող կարգավորումը նախատեսում է անվճար և արտոնյալ պայմաններով տրամադրվող դեղերի միասնական գնագայոցման մեխանիզմի ստեղծում, ինչպես նաև առողջության առաջնային պահպանման կազմակերպությունների համար դրանց փոխհատուցման ճկուն մեխանիզմի ստեղծում: Նախագծի ընդունում նախատեսում է նաև նշված գների մասով մոնիտթրինգ և գնահատում, ինչպես նաև շուկայական գների տատանման պարագայում այդ գների վերանայում: Նշված տեղեկատվությունը նախատեսվում է հրապարակել ՀՀ առողջապահության նախարարության պաշտոնական կայքում, որը և կողմնորոշիչ գին կլինի դեղի դիմաց առողջության առաջնային պահպանման կազմակերպության և համապատասխանաբար ՀՀ առողջապահության նախարարության կողմից կատարվող փոխհատուցումների համար: Նախագծի ընդունման պարագայում բացի նշված գներից նախատեսվում է նաև ունենալ առավել ճկուն փոխհատուցման ենթակա դեղերի ցանկ:

1. **Կարգավորման նպատակը և բնույթը**

Նախագծի ընդունման նպատակն է պետական բյուջեի միջոցների հաշվին առողջության առաջնային պահպանման օղակում հատկացվող անվճար և արտոնյալ պայմաններով տրամադրվող դեղերի փոխհատուցման համար ունենալ միասնական գնագայոցման համակարգ:

1. **Իրավական ակտի կիրառման դեպքում ակնկալվող արդյունքը**

Նախագծի ընդունման արդյունքում նախատեսվում է պետական միջոցների ծախսման առավել արդյունավետ և վերահսկելի մակարդակ: Նախատեսվում է ունենալ քաղաքացիների համար առավել հասկանալի, ճկուն և թափանցիկ փոխհատուցման համակարգ ինչպես գնային այնպեսել էլ դեղերի տեսականու տեսանկյունից:

**4. Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է Հայաստանի Հանրապետության առողջապահության նախարարության ֆինանսատնտեսագիտական բաժնի, բժշկական օգնության քաղաքականության վարչության, դեղորայքային քաղաքականության և բժշկական տեխնոլոգիաների վարչության, պետական առողջապահական գործակալության և իրավաբանական վարչության կողմից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԱՌՈՂՋԱՊԱՀՈՒԹՅԱՆ ՆԱԽԱՐԱՐ ԼԵՎՈՆ ԱԼԹՈՒՆՅԱՆ

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 23-Ի № 1717-Ն ՈՐՈՇՄԱՆ ՄԵՋ ՓՈՓԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԴՐԱ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության կառավարության 2006 թվականի նոյեմբերի 23-ի թիվ 1717-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերի ընդունման կամ վերջիններում փոփոխություն կատարելու անհրաժեշտություն չի առաջանա:

ՀՀ ԱՌՈՂՋԱՊԱՀՈՒԹՅԱՆ

 ՆԱԽԱՐԱՐ ԼԵՎՈՆ ԱԼԹՈՒՆՅԱՆ

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 23-Ի № 1717-Ն ՈՐՈՇՄԱՆ ՄԵՋ ՓՈՓԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԵՎ ՀԱՄԱՅՆՔԱՅԻՆ ԲՅՈՒՋԵՆԵՐՈՒՄ ԾԱԽՍԵՐԻ ԱՎԵԼԱՑՄԱՆ ԿԱՄ ԵԿԱՄՈՒՏՆԵՐԻ ՆՎԱԶԵՑՄԱՆ ՄԱՍԻՆ**

Հաշվի առնելով այն հանգամանքը, որ «Հայաստանի Հանրապետության կառավարության 2006 թվականի նոյեմբերի 23-ի թիվ 1717-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի ընդունումը ՀՀ պետական բյուջեի եկամուտների և ծախսերի, ինչպես նաև համայնքային բյուջեների եկամուտների և ծախuերի վրա կունենա չեզոք ազդեցություն:

ՀՀ ԱՌՈՂՋԱՊԱՀՈՒԹՅԱՆ

 ՆԱԽԱՐԱՐ ԼԵՎՈՆ ԱԼԹՈՒՆՅԱՆ